John Couch Adams
Store norske leksikon,Realfag,Astronomi,Astronomi,Personer innen astronomi
John Couch Adams var en britisk astronom og matematiker som i 1841–1845 beregnet posisjonen og massen til en frem til da ukjent planet i solsystemet, Neptun. Beregningen var basert på Neptuns perturberende innvirkning på planeten Uranus.
Adams var på dette tidspunktet en ukjent student, og lykkes ikke i å få noen til å søke etter planeten i posisjonen han hadde beregnet. Uavhengige beregninger av den veletablerte franske astronomen Urbain Leverrier førte til at den tyske astronomen Johann Gottfried Galle oppdaget Neptun i 1846.Adams oppdaget også at meteorsvermen Leonidene hadde sitt utspring i en komet. Videre beskrev han Månens sekulære akselerasjon og studerte jordmagnetisme.Adams ble professor i matematikk ved University of St. Andrews i 1858, samt professor i astronomi og geometri ved University of Cambridge i 1859. I 1861 ble han direktør for observatoriet i Cambridge, en stilling han hadde til sin død i 1892. Les mer i Store norske leksikon Neptun astronomi